ᱛᱤᱨᱩᱯᱚᱛᱤ

ᱛᱤᱨᱩᱯᱚᱛᱤ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱛᱤᱨᱩᱯᱚᱛᱤ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱛᱤᱨᱩᱢᱟᱞᱟ ᱵᱷᱮᱝᱠᱴᱮᱥᱣᱚᱨ ᱢᱚᱱᱫᱤᱨ ᱟᱨ ᱮᱴᱟᱜ ᱱᱟᱜᱟᱢᱤᱭᱟᱹ ᱢᱚᱱᱫᱤᱨ ᱨᱮᱱᱟᱜ ᱚᱲᱟᱜ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱪᱮᱱᱱᱟᱭ ᱠᱷᱚᱱ ᱑᱕᱐ ᱠᱤᱞᱚᱢᱤᱴᱚᱨ, ᱵᱮᱝᱜᱟᱞᱩᱨᱩ ᱠᱷᱚᱱ ᱒᱕᱐ ᱠᱤᱞᱚᱢᱤᱴᱚᱨ ᱟᱨ ᱟᱢᱨᱟᱵᱚᱛᱤ ᱠᱷᱚᱱ ᱔᱐᱖ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱵᱤᱥᱱᱩ ᱫᱷᱚᱨᱚᱢ ᱨᱮᱱ ᱜᱮᱞ ᱜᱚᱴᱟᱝ ᱢᱚᱱᱫᱤᱨ ᱠᱷᱚᱱ ᱢᱤᱫᱴᱟᱝ ᱠᱟᱱᱟ ᱾ ᱛᱤᱨᱩᱯᱚᱛᱤ ᱫᱚ ᱢᱤᱫ ᱥᱚᱦᱚᱨᱤ ᱢᱚᱱᱰᱚᱞ ᱟᱨ ᱛᱤᱨᱩᱯᱚᱛᱤ ᱨᱟᱡᱚᱥᱴᱷᱤ ᱢᱚᱱᱰᱚᱞ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ 

᱒᱐᱑᱑ ᱥᱮᱨᱢᱟ ᱨᱮ ᱔᱕᱙,᱙᱘᱕ ᱦᱚᱲ ᱮᱞᱮᱞ ᱥᱟᱶᱛᱮ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱗ ᱟᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞᱮᱞ ᱥᱚᱦᱚᱨ ᱠᱟᱱᱟ ᱾ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱒᱘᱗,᱐᱓᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱙ ᱟᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱥᱚᱦᱚᱨ ᱠᱟᱱᱟ ᱾ ᱠᱩᱨᱱᱩᱞ ᱛᱟᱭᱚᱢ ᱱᱚᱣᱟ ᱨᱟᱭᱚᱞᱥᱤᱢᱟᱹ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱥᱟᱞ ᱒᱐᱑᱒ᱼ᱑᱓ ᱞᱟᱹᱜᱤᱫ, ᱥᱤᱧᱚᱛ ᱨᱮᱱᱟᱜ ᱧᱮᱞᱡᱚᱝ ᱢᱚᱱᱛᱨᱤ ᱫᱚ ᱛᱤᱨᱩᱯᱚᱛᱤ ᱫᱚ "ᱱᱟᱯᱟᱭ ᱦᱮᱨᱤᱴᱮᱜᱽ ᱥᱚᱦᱚᱨ" ᱞᱮᱠᱟᱛᱮ ᱧᱩᱛᱩᱢ ᱠᱮᱫᱼᱟ ᱾ ᱥᱤᱧᱚᱛ ᱥᱚᱨᱠᱟᱨ ᱤᱫᱤ ᱛᱮ ᱥᱢᱟᱨᱴ ᱥᱤᱴᱤ ᱢᱤᱥᱚᱱ ᱠᱷᱚᱱᱟᱜ ᱥᱢᱟᱨᱴ ᱥᱚᱦᱚᱨ ᱞᱮᱠᱟᱛᱮ ᱩᱛᱷᱱᱟᱹᱣ ᱞᱟᱹᱜᱤᱫ ᱢᱤᱫ ᱥᱟᱭ ᱥᱤᱧᱚᱛᱤᱭᱟᱹ ᱥᱚᱦᱚᱨ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱛᱤᱨᱩᱯᱚᱛᱤ ᱵᱟᱪᱷᱱᱟᱣ ᱟᱠᱟᱱᱟ ᱾

ᱪᱷᱟᱹᱴᱭᱟᱹᱨ
ᱰᱨᱟᱵᱷᱤᱰ ᱯᱟᱹᱨᱥᱤ ᱠᱚᱨᱮ ᱛᱤᱨᱩ ᱨᱮᱱᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ ᱫᱷᱚᱨᱚᱢ, ᱥᱟᱨᱦᱟᱣ, ᱥᱮ ᱞᱚᱠᱥᱢᱤ ᱟᱨ ᱯᱚᱛᱤ ᱨᱮᱱᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ ᱚᱲᱟᱜ, ᱛᱟᱦᱮᱸᱱ ᱥᱮ ᱡᱟᱶᱟᱭ ᱾ ᱛᱤᱨᱩᱯᱚᱛᱤ (ᱛᱤᱨᱩᱢᱟᱞᱟ) ᱟᱪᱟᱨᱭᱟᱼᱦᱨᱤᱫᱚᱭᱚᱢ (᱑᱓ ᱟᱱᱟᱜ ᱥᱟᱭ ᱥᱮᱨᱢᱟ) ᱨᱮ ᱱᱚᱣᱟ ᱵᱟᱦᱟᱼᱢᱟᱱᱰᱟᱯ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾

ᱱᱟᱜᱟᱢ

ᱦᱚᱲ ᱮᱞ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱛᱤᱨᱩᱯᱚᱛᱤ ᱥᱚᱦᱚᱨ ᱱᱚᱜᱚᱨ ᱱᱤᱜᱟᱢ ᱨᱤᱱ ᱦᱚᱲ ᱮᱞ ᱒᱘᱗,᱐᱓᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱩᱴ ᱦᱚᱲ ᱮᱞ ᱨᱮ ᱑᱔᱕,᱙᱗᱗ ᱠᱚᱲᱟ ᱟᱨ ᱑᱔᱑,᱐᱕᱘ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱼ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱖᱖ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ, ᱡᱟᱹᱛᱤᱭᱟᱹᱨᱤ ᱡᱟᱱᱟᱝ ᱡᱟᱹᱱᱤ ᱙᱔᱐ ᱜᱚᱴᱟ ᱑᱐᱐᱐ ᱠᱷᱚᱱ ᱰᱮᱦᱮᱨ ᱜᱮᱭᱟ ᱾ ᱒᱔,᱖᱔᱓ ᱜᱤᱫᱽᱨᱟᱹ ᱐ ᱠᱷᱚᱱ ᱖ ᱵᱚᱪᱷᱚᱨ ᱩᱢᱚᱨ ᱜᱩᱴ ᱨᱤᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱘᱗.᱕᱕% ᱥᱮᱪᱮᱫ ᱫᱚᱨ (᱗+ᱢᱮᱞ ᱡᱚᱞ) ᱛᱟᱦᱮᱸ ᱠᱟᱱᱟ ᱾ ᱥᱚᱦᱨᱤ ᱜᱩᱴ ᱨᱤᱱ ᱦᱚᱲ ᱮᱞ ᱔᱕᱙,᱙᱘᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱠᱚᱲᱟ ᱟᱜ ᱮᱞ ᱒᱓᱑,᱔᱕᱖ ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ, ᱛᱤᱨᱞᱟᱹ ᱟᱜ ᱮᱞ ᱒᱒᱘,᱕᱒᱙ ᱜᱟᱱ ᱢᱮᱱᱟᱜ ᱠᱚᱣᱟ ᱼ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱘᱗ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱟᱨ ᱔᱑,᱕᱘᱙ ᱜᱤᱫᱽᱨᱟᱹ ᱐ ᱠᱷᱚᱱ ᱖ ᱵᱚᱪᱷᱚᱨ ᱩᱢᱚᱨ ᱜᱩᱴ ᱨᱮ ᱢᱮᱱᱟᱜ ᱠᱚᱣᱟ ᱾ ᱘᱕.᱒᱒% ᱥᱮᱪᱮᱫ ᱫᱚᱨ (᱗+ᱦᱚᱲ ᱮᱞ) ᱨᱮᱱᱟᱜ ᱥᱟᱶ ᱜᱩᱴ ᱓᱕᱖,᱕᱕᱘ ᱥᱮᱪᱮᱫ ᱠᱚ ᱢᱮᱱᱟᱜ ᱠᱚᱣᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
alt=Alipiri Check Post, Tirupati|thumb|ᱟᱞᱤᱯᱤᱨᱤ ᱪᱮᱠ ᱯᱚᱥᱴ, ᱛᱤᱨᱩᱯᱚᱛᱤ

 ᱥᱚᱲᱚᱠ ᱰᱟᱦᱟᱨ 
ᱥᱚᱦᱚᱨ ᱫᱚ ᱡᱟᱹᱛᱤᱭᱟᱹᱨᱤ ᱟᱨ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱤᱫᱤ ᱛᱮ ᱢᱩᱬ ᱥᱚᱦᱚᱨ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱛᱤᱨᱩᱯᱚᱛᱤ ᱠᱷᱚᱱ ᱪᱟᱞᱟᱣ ᱟᱠᱟᱱ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱗᱑ (ᱡᱟᱦᱟᱸ ᱫᱚ ᱢᱚᱫᱚᱱᱯᱚᱞᱞᱮ ᱟᱨ ᱠᱟᱫᱤᱨᱤ ᱥᱟᱶ ᱡᱚᱲᱟᱣ ᱟᱠᱟᱱᱟ) ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱔᱐ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱛᱤᱨᱩᱯᱚᱛᱤ ᱠᱷᱚᱱ ᱯᱩᱛᱷᱚᱞᱟᱯᱟᱴᱴᱩ ᱥᱟᱶ ᱡᱚᱲᱟᱣ ᱟᱠᱟᱱᱟ ᱾ ᱛᱤᱨᱩᱯᱚᱛᱤ ᱥᱚᱦᱚᱨᱤ ᱩᱛᱷᱱᱟᱹᱣ ᱯᱨᱚᱛᱷᱤᱠᱚᱨᱚᱱ ᱥᱤᱢᱟᱹ ᱛᱟᱞᱟ ᱨᱮ ᱵᱟᱨᱭᱟ ᱮᱴᱟᱜ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱢᱮᱱᱟᱜᱼᱟ, ᱚᱱᱟ ᱠᱚᱫᱚ NH 716 ᱟᱨ NH 565 ᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱗᱑᱖ ᱫᱚ ᱛᱤᱨᱩᱯᱚᱛᱤ ᱨᱮᱱᱟᱜ ᱨᱮᱱᱤᱜᱩᱸᱴᱟ ᱦᱟᱹᱴᱤᱧ ᱫᱚ ᱪᱮᱱᱱᱟᱭ ᱟᱨ ᱢᱩᱫᱽᱱᱩᱨ (ᱠᱚᱰᱟᱯᱟ ᱟᱨ ᱨᱟᱡᱟᱢᱯᱮᱴ ᱞᱮᱠᱟᱛᱮ) ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱮᱴᱟᱜ ᱯᱟᱦᱴᱟ ᱨᱮ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱕᱖᱕ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱗᱑ ᱫᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱖᱕ ᱥᱟᱶ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱫᱚ ᱛᱤᱨᱩᱯᱚᱛᱤ ᱨᱮᱱᱟᱜ ᱭᱮᱨᱯᱮᱰᱩ ᱴᱚᱴᱷᱟ ᱠᱷᱚᱱ ᱮᱛᱚᱦᱚᱵ ᱟᱠᱟᱱᱟ ᱟᱨ ᱱᱟᱞᱜᱚᱱᱰᱟ ᱦᱚᱱᱚᱛ ᱨᱮᱱᱟᱜ ᱱᱟᱠᱨᱮᱠᱚᱞ ᱨᱮ ᱢᱩᱪᱟᱹᱫ ᱟᱠᱟᱱᱟ ᱾

ᱥᱟᱹᱠᱷᱭᱟᱹᱛ

 ᱵᱟᱦᱨᱮ ᱡᱚᱱᱚᱲ 

 Tirupati Urban Development Authority 


ᱛᱷᱚᱠ:ᱦᱤᱱᱫᱩ ᱫᱷᱚᱨᱢᱚᱠ ᱥᱚᱦᱚᱨ
ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ
ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱱᱚᱜᱚᱨ ᱱᱤᱜᱟᱢ ᱠᱚ